હાઇકોર્ટે પણ અવારનવાર તંત્રની તૂટેલા રોડ અને તેના રિપેરિંગ અંગે મ્યુનિસિપલ સત્તાવાળાઓની ઝાટકણી કાઢી છે. જોકે હવે સત્તાધીશો કોન્ટ્રાકટરને ઊંચા ભાવ ચૂકવીને રસ્તાના કામ ઝડપભેર કરાવવાની દિશામાં પ્રયત્નશીલ બન્યા છે. તંત્રના ઉચ્ચ સ્તરેથી આગામી તા.૩૧ મે સુધીમાં રસ્તાના તમામ કામ આટોપી લેવાનો આદેશ પણ સંબંધિત અધિકારીઓને અપાઇ ગયો છે. કમિશનર દ્વારા આ અંગે પરિપત્ર પણ બહાર પડયો છે. જોકે ૩૧ મે સુધી કામો પુરા થવા અંગે ખુદ મ્યુનિ. વર્તુળોમાં અાશંકા છે.